runetrust/blame-folketinget-dk huggingface dataset:
Mogens Nørgård Pedersen (KD), 2004-02-05:
Det er måske også derfor, vi så ofte kommer til at diskutere økonomi, og at det næsten kammer over i alene at dreje sig om det, nemlig om penge og økonomi og skat og efterløn osv., og det er da naturligvis også væsentlige parametre for velfærden. Der er også den holdningsmæssige tilgang til temaet, og den har desværre ikke været særlig fremherskende i dag, men den må jo forhåbentlig/formentlig komme med tiden. Kommissionen er nedsat, og den arbejder.
Thorkild B. Fransgaard (FP), 1998-06-23:
Da jeg sagde medarbejderne var det ikke bare de lavtlønnede, men også funktionærerne og dem, der har initiativ - det har de andre også - dem, der skaber det, der skal foregå ude i virksomhederne, og det var for, at de igen kan få lyst at tage et ekstra initiativ og gøre nogle ting. Det initiativ er man ved at miste ude rundt omkring, og nu går man den anden vej end det, jeg gerne vil.
Bendt Bendtsen (KF), 2003-11-05:
Det er det, jeg har sagt hele tiden, og det kan man jo gå tilbage og kigge på. Hr. Carsten Hansen siger, at jeg ikke hører efter, men jeg vil gerne sige til hr. Carsten Hansen: Det kunne jo hjælpe en lille smule at høre efter det, jeg også sagde i min sidste besvarelse, nemlig at alle har fri og lige adgang, og at det er mit ansvar, at det sker.
Bertel Haarder (V), 2010-02-25:
Jeg siger det på den måde, for man kunne jo godt undre sig over, at et forslag, der er så bragende bred enighed om, kan føre til så hidsige diskussioner, men det skyldes jo nok, at SF's ordfører har indført en ny praksis for, hvordan man førstebehandler forslag, som man er enig i.
Margrethe Vestager (RV), 2006-05-18:
Derfor vil Det Radikale Venstre undlade at stemme til ændringsforslaget, men på grund af forskellige tekniske problemer og nogle kommunikationsproblemer vil vi gerne have lovforslaget tilbage til udvalget med henblik på at stille nogle ændringsforslag i forhold til den diskussion, vi har haft om lovforslaget.
Ole Vagn Christensen (S), 1999-11-19:
Jeg har her et notat om den pige, hvorom hele sagen startede, og jeg skal sige, hvad hun mener om sagen: Konflikten med strejke og blokade i nu snart 9 måneder kunne sagtens være undgået, mener hun, der for længst har fundet andet og bedre arbejde på en anden stor plastvirksomhed på egnen.
Birthe Rønn Hornbech (V), 2002-03-14:
Nu vil jeg sige, at det jo først og fremmest er den tidligere opposition og min egen person i Udvalget for Forretningsordenen, der overhovedet har sørget for, at det skulle blive en praksis og en aftale med ministrene, at vi fik lovudkast og høringssvar, for det er jo ikke noget, den tidligere regering i starten kunne gøre af sig selv, så jeg synes måske ikke, man skal begynde at være alt for hellig.
Hans Andersen (V), 2005-04-26:
Bl.a. er der, som ministeren også lige har redegjort for, igangsat et kvalitetsudviklingsprojekt i samarbejde med bl.a. SFI og flere kommuner, et projekt, der sætter de ældres egne forventninger og holdninger i højsædet og skal afdække de barrierer og muligheder, der er for netop at opnå en bedre kvalitet i ældreplejen.
Josephine Fock (ALT), 2017-12-07:
Vi er enige i at gøre Danmarks Statistik til en national statistisk myndighed, og vi synes, at det er positivt, at der skal fastsættes kvalitetskrav til officiel offentligt produceret statistik, som kan sikre, at vi ensarter kvaliteten af statistik produceret af offentlige myndigheder, og som gør det nemmere at sammenligne og anvende statistik på tværs af lande – det synes vi er helt centralt – så vi bliver bedre til at sammenligne forskellige undersøgelser på tværs af lande.
Sonja Mikkelsen (S), 2000-05-24:
Hvordan vi i fremtiden skal forholde os til hele problematikken om tilsætningsstoffer i tobak, vil også afhænge af, hvad der kommer til at ske i EU. Som bekendt forhandler vi i øjeblikket et nyt direktiv på tobaksområdet, som bl.a. kommer til at handle om tilsætningsstoffer.
Line Barfod (EL), 2009-05-13:
Jeg får næppe fru Helle Sjelle med på, at vi skal lave om på det, så jeg vil bare spørge fru Helle Sjelle: Hvor mange generationer mener De Konservative at man er gæst i Danmark, hvor mange generationer skal der gå, før man kan få lov til at blive kaldt dansker?
Mona Juul (KF), 2023-12-14:
Lige nu er vi i gang med en grøn omstilling, og den eneste grund til, at vi skal lægge en passagerafgift på, er, at vi gerne vil en grøn omstilling og vi vil væk fra de fossile brændstoffer, og så skal vi da gøre alt, hvad vi kan, på den konto.
Ole Stavad (S), 2005-11-01:
Det kan jo godt friste en, når der ikke skal mere til for at få barometeret til at stå på glæde, men jeg mener, det vender den anden vej rundt, og jeg synes, hr. Ole Stavad nøje bør overveje med sig selv, om det ikke var klogt at stemme for det forslag til vedtagelse, som i hvert fald på forhånd er sikret et flertal i Folketinget.
Morten Bødskov (S), 2021-10-14:
Men der kan stadig gøres mere, for at det bliver nemmere at køre grønt, og derfor foreslås det så, at selvstændige erhvervsdrivende, der anvender virksomhedsordningen, og hovedaktionærer ikke skal beskattes af værdien af ladestandere, der stilles til rådighed af virksomheden i forbindelse med fri elbil eller pluginhybridbil.
Marion Pedersen (V), 2006-03-31:
Det er trods alt længe siden – så vidt jeg har kunnet finde ud af, var det omkring starten af 1800-tallet – at vi på f.eks. håndværkerområdet afskaffede reglen om, at man kun kunne få lov til at udøve sit erhverv og starte egen virksomhed, hvis man var medlem af et bestemt lav.
Nick Hækkerup (S), 2019-11-14:
Det var det, jeg prøvede sige før: at en af de muligheder, vi har, for at påvirke Domstolens fortolkningsstil, er jo en anerkendelse af, at den kontekst, som omgiver Domstolen, og den dialog, der er om den, også har indflydelse på, hvordan Domstolen agerer.
Jens Joel (S), 2023-02-09:
Jeg kan godt lide, at det, vi bruger klart flest penge på, nemlig 4 ud af 5 kr., er på at lette beskæftigelsesfradraget, altså skatten i bunden, og i øvrigt på et ekstra beskæftigelsesfradrag til de enlige forsørgere, som giver enlige forsørgere på den gode side af 7.000 kr. om året.
Karin Nødgaard (DF), 2016-01-22:
For præcis 1 år siden, den 22. januar 2015, deltog jeg sammen med mange andre i en meget interessant konference her på Christiansborg arrangeret af Dansk Sygeplejeråd, FOA og Ældre Sagen med temaet »Skal vi have en værdighedsgaranti?«.
Lars Barfoed (KF), 2012-01-31:
Det ene er den her bestemmelse om, at man, i det omfang man har påtaget sig i havnen at håndtere nogle opgaver, nogle havnerelaterede opgaver, som der ikke har været private aktører, der har været interesseret i, så skal give det tilbage til en privat aktør inden en rimelig frist, hvis det er sådan, at der er en privat aktør, der melder sig på banen med hensyn til at påtage sig opgaven.
Lone Møller (S), 2002-05-22:
Når nu statsministeren siger, at han tager stærkt afstand, så vil jeg også spørge: Indebærer det så også, at statsministeren, i tilfælde af at vi kan se, at der er udbetalt 100 pct. i tilskud i strid med lovgivningen til virksomheder, som jo klart er lovbrud, vil iværksætte, at man bliver forpligtet til at betale de penge tilbage?
Torsten Schack Pedersen (V), 2006-01-27:
Jeg er glad for at høre, at hr. Bjarne Laustsen ser positivt på tingene i dag, for så er jeg sikker på, at vi i fællesskab kan få løst problemet, så vi sikrer udviklingen og sikrer, at de private havne også har mulighed for at få del i midlerne.
Sandy Brinck (S), 2003-03-18:
Der er det altså ikke nok, at det er en sød bedstemor, og derfor skal vi lige huske proportionerne, sådan at det ikke kommer til at lyde som om, at tanten eller naboen kan klare det hele. Så vil jeg godt vende tilbage til det med magtanvendelse, for det, jeg rent faktisk bruger det til, er sådan set bare en præcisering af de regler, der er i dag.
Pernille Rosenkrantz-Theil (S), 2022-05-17:
Årsagen til, at det for mig har været vigtigt, at vi ikke laver den solnedgangsklausul for kort, er, at jeg nogle gange under corona oplevede, at vi så skal til at hastelovbehandle igen med alle de uhensigtsmæssigheder, det kan skabe.
Kristian Pihl Lorentzen (V), 2010-11-25:
, hvis der er trafikale begrundelser for det – det kan eksempelvis være, hvis der ikke længere er gennemkørende trafik eller offentlig trafik på vejen – men det er ikke rimeligt, hvis en nedklassificering sker ud fra budgetmæssige overvejelser fra år til år.
Bjarne Laustsen (S), 2012-03-01:
I forhold til lærlinge vil jeg sige, at vi jo synes, at det er godt – for der er også en statistik, der viser, at fiskerne faktisk er langt oppe i årene, hvis man ser på sammensætningen på dem, der fisker i dag – når man har været til Fiskeriforeningens generalforsamling og har hørt, at der har været et ønske om at få flere unge ind i erhvervet.
Elisabeth Geday (RV), 2006-04-27:
Det er, sådan som vi også har tilkendegivet på samrådet i Fødevareudvalget, at jeg gerne vil tage en bred drøftelse for at se, om der kunne blive et bredere konstruktivt samarbejde om udviklingen af vores fødevarekontrol og dermed af vores fødevaresikkerhed.
Kim Christiansen (DF), 2016-11-30:
Nu nævner justitsministeren selv det her forhold med, at der pågår forhandlinger, men det er måske så meget sagt, for vi skulle sådan set mere eller mindre have lukket de forhandlinger i går, men det blev så aflyst, fordi jeg kunne forstå, at den nye regering måske har et lidt andet syn på det i forhold til det, der lå der.
Lars Kramer Mikkelsen (S), 2000-05-09:
Jeg har før her i Folketinget gjort opmærksom på en række af de problemer, der specielt eksisterer i storbyernes boligmasse, og ministeren var inde på, at ca. 200.000 boliger er utidssvarende, og alene i København har vi en boligmasse, hvor cirka halvdelen af boligerne er på to værelser eller mindre.
Kristian Jensen (V), 2003-01-21:
Når man hører hr. Jeppe Kofod stå heroppe og tilsyneladende i fuld alvor udråbe Socialdemokraterne til at være den største fjende af kommunisterne, så er der for alvor behov for undersøgelser for at dæmme op for historieløsheden i det danske samfund. Jeg synes, det er uhyrligt at høre på, når man tænker på, at Socialdemokratiet hele vejen op gennem starten af 1980'erne modarbejdede NATO's alliance, der netop havde det formål at dæmme op for kommunisterne.
Freddy Dam (V), 2005-01-14:
Det foreliggende lovforslag går ud på at gennemføre Europa-Parlamentets og Rådets direktiv 2002/74/EF af 23. september 2002 om ændring af Rådets direktiv 80/987/EØF om indbyrdes tilnærmelse af medlemsstaternes lovgivning om beskyttelse af arbejdstagere i tilfælde af arbejdsgivers insolvens.
Søren Søndergaard (EL), 2002-04-04:
Jeg forstår godt, hvorfor Socialdemokratiet og De Radikale kan bakke op om det forslag til vedtagelse, men jeg synes, det er forbløffende, at vi har en udenrigsminister og en repræsentant for Venstre, som har brugt al deres tid på at forklare om de enorme ændringer, der er sket siden sidst, vi diskuterede Tjetjenien, og som kommer her og fremsætter et forslag til vedtagelse, der sådan set grundlæggende set bare henviser til det forslag til vedtagelse, der blev vedtaget, før alle de her enorme ændringer skete.
Thomas Adelskov (S), 2003-01-24:
Hvis man skal have et SU-startlån, må man jo være SU-berettiget, og når man er SU-berettiget, går man på en SU-anerkendt uddannelse, har udfyldt ansøgningsskemaer og er blevet godkendt, så jeg har svært ved at se, hvad det er for et misbrug, man kan ryge ind i i denne sammenhæng.
Frank Dahlgaard (UP), 2000-05-05:
Det er vigtigt, at der i uddannelsessystemet, hvad enten det er folkeskolen eller handelsskoler og tekniske skoler eller gymnasier, er en viden, en uddannelse og en undervisning på disse kulturbærende områder, som gør, at de unge har en ballast, har et overblik, har nogle kundskaber og en viden ikke bare på det historiske område, men også i geografi.
Morten Helveg Petersen (RV), 2008-11-04:
Vi lægger vægt på træning og uddannelse af afghanske sikkerhedsstyrker, så afghanerne selv gradvist begynder at kunne overtage mere ansvar for egen sikkerhed, og det er vel det, som virkelig er det væsentlige i forslaget her, nemlig at vi ganske gradvis med strategien og ved realisering af strategien vil begynde at kunne overdrage mere ansvar til afghanerne selv.
Per Stig Møller (KF), 2004-11-25:
Det har vi ikke været, for det står også i en FN-beslutning fra 2003, hvor man taler om USA og England som besættelsesmagter, og så taler man om de andre lande, som ikke er besættelsesmagter: Noting further that other states that are not occupying powers are working now or in the future may work under the authority.
Christian Rabjerg Madsen (S), 2023-01-19:
Derfor er jeg også stolt af at kunne sige, at vores svar til de internationale forskere, men også til de unge og til de af jer iblandt os, som bekymrer sig særlig om klimaet, er, at vi ikke alene har de mest ambitiøse mål, måske i verden, på den lange bane i 2045 med klimaneutralitet, 110 pct.s reduktion i 2050 og vores fælles ambition om 70 pct. i 2030, men at vi også har et ambitiøst mål i 2025, og at vi er klar til at træffe de beslutninger, der skal til for at nå både de langsigtede mål og de mere kortsigtede mål.
Pernille Rosenkrantz-Theil (EL), 2005-09-06:
Den handler om, hvorvidt vi fortsat vil leve i et af de samfund i verden med størst lighed, et af de fællesskaber, som er kilden til rigdom og til rettigheder, eller om vi vil leve i et af de sejl din egen sø-samfund, hvor de rige bliver rigere, og de fattige bliver fattigere.
Rune Lund (EL), 2017-05-10:
De er steget med 68 pct. fra 139 mia. kr. i 2009 til 235 mia. kr. i 2015, og kun 2 pct. af udbetalingerne bliver kontrolleret, og hver medarbejder, der sidder på området, hiver 42. mio. kr. hjem i månederne fra januar til september 2016.
Ellen Trane Nørby (V), 2016-10-13:
Jeg synes sådan set, det er betryggende, at vi også sender det signal med aftalen fra den 10. maj, at det fremover er sådan, at hvis man som tidligere elev eller som forælder er bekymret for kvaliteten eller for noget af det, der foregår på en fri skole, kan man også være betrygget ved, at de henvendelser bliver taget seriøst, og at der også bliver fulgt op på dem.
Sandy Brinck (S), 2002-11-19:
Vi vil hjertens gerne fra socialdemokratisk side, som Venstres ordfører også selv kom frem til, hjælpe med til at gøre alt det bedste for det danske offentlige sundhedsvæsen, men vi vil ikke være med til at skrævvride. Og til Dansk Folkepartis ordfører, som påpeger, at hun er lige så glad denne gang som sidste gang, må jeg bare sige, at kursen for Dansk Folkeparti i forhold til det her lovforslag jo har været noget slingrende.
Anne Baastrup (SF), 1998-11-05:
Jeg vil godt spørge hr. Bendt Bendtsen, om det er sådan, at hr. Bendt Bendtsen fastholder bemærkningerne på side 3 om, at forudsætningen for, at De Konservative vil indgå i forhandlinger omkring kriminalforsorgen, er, at vi får sikre fængsler.
Finn Sørensen (EL), 2016-03-15:
Jeg vil gerne høre, om ordføreren vil være med til det, og om ordføreren ikke tror, at det ville tænde et håb og et lys i mørket for de mange, f.eks. børnefamilier, der bliver ramt så hårdt af det her, hvis vi klart og tydeligt lovede det.
Kristian Thulesen Dahl (DF), 2001-02-27:
Ja, nu er det jo ikke første gang, fru Lene Espersen skal prøve at belære bl.a. mig om, hvordan man opfører sig ordentligt, og jeg kan forstå, at kriteriet er sådan cirka dér, hvor man kommer lidt for tæt på i forhold til, hvad politikere fra måske samme parti går rundt og siger.
Marie Krarup (DF), 2018-01-26:
Nu venter vi jo også på, at der kommer et udspil fra regeringen, som har sagt, at man vil gøre noget på det her område, men jeg synes, det er korrekt at sætte spørgsmålstegn ved, hvor frit et valg man egentlig har, og det, jeg synes er det mest bekymrende, er, at hverken forældre eller elever kan forudsige, hvilket gymnasium der er mulighed for at komme ind på, fordi det er så uforudsigeligt, hvad der egentlig sker, altså hvor der opstår en mode, og hvor den ene og den anden gruppe søger hen, og der ville skoledistrikter jo skabe en forudsigelighed, sådan at man med fødderne kunne stemme lang tid i forvejen og simpelt hen flytte sig derhen, hvor man gerne vil være.
Trine Pertou Mach (EL), 2024-01-18:
Konflikt, militær konfrontation eller krig er blusset op med jævne mellemrum, også sådan som det er i øjeblikket, hvor Israel angriber Gaza med stor styrke og mange civile ofre til følge, som følge af et brutalt og rædsomt terrorangreb begået af Hamas i oktober sidste år.
Yildiz Akdogan (S), 2025-10-09:
Det er også rigtigt, men mener ordføreren så ikke, at man skal adressere de udfordringer, vi så står over for i vores samfund, altså udfordringer, i forhold til at der er parallelsamfund, at der er negativ social kontrol, og at der er nogle kvinder med en anden etnisk baggrund, der er udfordret – er det så ikke nogle problemer, vi skal tale om, eller hvad er ordførerens holdning til det?
Jeppe Bruus (S), 2024-01-25:
Derudover får vi med aftalen mulighed for at gøre noget andet godt, nemlig at øge ældrechecken til de folkepensionister, der har mindst, og som oplever, at det er svært at få pengene til at slå til, når regningerne skal betales, og når man skal en tur i supermarkedet – som bekendt også med den inflationskrise, vi har haft.
Sigurd Agersnap (SF), 2026-02-03:
Altså, hvis vi vil insistere på at vide, hvad hver enkelt krone bliver brugt til, og hvordan de konteres på den enkelte skole, så er jeg altså bange for, at vi går ind og bryder med noget af den frihed, der skal være, både for læreren, men også for den enkelte skolebestyrelse.
Ole Birk Olesen (LA), 2023-05-31:
Og det er ikke, fordi der er en ny enhed i hele Folketinget; det er, fordi det er den type forslag, som kommer fra embedsmandsapparatet, og som handler om, at vi lige skal justere noget lovgivning, som ingen er uenig i, og det fremsætter man så som et lovforslag.
Sanne Rubinke (SF), 2002-11-07:
Det falder os heller ikke ind at benægte det faktum, at der faktisk er undersøgelser, der viser, at vokser man op i hjem, hvor arbejdsløshed hersker meget, har man rent faktisk risiko for senere at være blandt den del af folkeskolens elever, der ikke får et tilstrækkeligt udbytte af undervisningen, osv. osv.
Knud Erik Kirkegaard (KF), 2004-11-30:
Men det hører absolut til undtagelserne, at der er sådanne forhold i den kommunale verden, der overhovedet kan begrunde, at der skal foretages nyvalg inden for den ellers faste valgperiode, og derfor synes vi ikke, at denne gode, velfungerende og robuste ordning skal ændres, fordi der i historiens løb har været et par eksempler, som måske ikke er de smukkeste eksempler på det kommunale selvstyre her i Danmark.
Bjarne Laustsen (S), 2000-04-07:
Og jeg synes så ikke, at det klæder Venstre at begive sig ud på den galej, tværtimod kan vi lide at have et marked og et indre marked, hvor vilkårene er ens for erhvervet, men da vi ligger i underkanten af de tyske afgifter, så må det skyldes andre ting, som jeg har været inde på, f.eks. social dumping.
Hans Kristian Skibby (DF), 2002-05-27:
: Med hensyn til amternes fremtid kan vi da godt blive enige om, at det er en anden diskussion i og for sig, men jeg synes, man kan tage udgangspunkt i den regionalpolitiske redegørelse, som netop i sin ordlyd klart definerer, at sådan et ord som service er en væsentlig parameter for, hvor man som borger vælger at bosætte sig eller blive boende, og det er naturligvis også en vigtig parameter, hvis man skal vælge at etablere en virksomhed i et givent område. Der tillod jeg mig bare at drage ind i debatten, om ikke det kan blive for centraliseret i de forskellige regioner eller amter, når man - som det åbenbart er tilfældet - har planlagt, at man vil ned på kun at have ét sygehus i et helt amt. Det er da muligt, at man vil kunne klare det samme antal operationer, og at folk ikke får længere ventetider osv., men det er bare en anden situation, når der er meget længere til alting.
Peter Skaarup (DF), 2003-04-09:
Til det må jeg sige, at vi fra Dansk Folkepartis side gerne vil nå så langt som muligt, og vi kan konstatere, at der nok vil være partier herinde, der ikke vil gå så langt, som vi gerne vil, og som jeg forstår at også Enhedslisten gerne vil, med anerkendelsen af Taiwan, som vi opfatter som et selvstændigt land.
Svend Auken (S), 2000-05-22:
Jeg tror, at hr. Schmidt, hvis han har nerver til at genlæse sit manuskript, vil se, at det simpelt hen er gennemsyret af negativ indstilling både til indholdet og til engagementet i det globale miljøarbejde, og så vil han give mig ret i, at han jo derved er med til at undsige noget af det, som jeg synes vi i fællesskab skulle være stolte af.
Kristen Touborg (SF), 2005-03-04:
Det har fået mig til at tænke på den tid, da De Konservative havde meget travlt med en stor, sort hånd, der ville tage den danske jord, så derfor synes jeg, det er meget relevant at spørge De Konservative, om man har gjort sig sådanne tanker i forbindelse med lovforslaget her.
Anders Fogh Rasmussen (V), 2006-05-17:
Naturligvis er det utilfredsstillende, ja, jeg vil sige, det er skammeligt, at nogle prøver at svindle og bedrage på fødevareområdet, sådan som vi har set, ved at sælge for gammelt kød osv., og derfor vil jeg gerne gentage: Punkt 1: Situationen på fødevarekontrolområdet er ikke god nok.
Nick Hækkerup (S), 2020-11-24:
Det generelle svar er, at jeg tror, at vi bredt er enige om, at de sagsbehandlingstider, vi ser i øjeblikket, altså den tid, det tager for en sag at komme igennem straffesagskæden fra anmeldelse over tiltale til dom og afsoning, er for lang.
Frank Jensen (S), 1998-01-15:
Vi gjorde den permanent i Danmark, og vi har været enige om i de to regeringspartier og SF, at vi skulle sørge for at bruge samfundstjenesten og endda også vedtage nye muligheder for anvendelse af samfundstjeneste, specielt her i sidste samling i forbindelse med kombinationsdomme. Så det, der har været mit svar hidtil, var, at vi ikke måtte importere den elektroniske hjemmeafsoningsmodel som noget, der skulle erstatte samfundstjenesten.
Peter Juel-Jensen (V), 2019-01-08:
Værnepligtige, der skal indgå i mobiliseringskompagnierne, vil først gennemføre en værnepligtsuddannelse i 8 måneder, derefter vil de i tilfælde af krig eller krise skulle gennemføre yderligere uddannelse og træning forud for deres indsættelse i kompagnierne.
Søren Krarup (DF), 2007-02-27:
Jeg husker ikke, og det har heller ikke interesseret mig, hvordan SF stemte, men jeg kan henvise til Poul Dams ordførertale, hvor han netop klart sagde fra over for hele denne dyrkelse af begrebet race, som, sagde han, for første, og dybt kompromitterende gang nu havde sit indtog i dansk lovgivning.
Jann Sjursen (KRF), 2003-04-24:
For politiets vedkommende er situationen helt uholdbar grundet en kæmpe overarbejdspukkel, der går ud over beredskabet, efterforskningsindsatsen, den kriminalpræventive indsats m.v. Folketinget opfordrer på den baggrund regeringen til snarest muligt at sikre, at politiet får tilført flere mandskabsmæssige ressourcer, så en skærpet politimæssig indsats over for rockermiljøet bliver realistisk og ikke fører til, at andre politimæssige opgaver nedprioriteres.«
Charlotte Antonsen (V), 1997-12-04:
Har jeg ikke ret i, at det selvfølgelig er Domstolen, der afgør den endelige fortolkning, og at de spørgsmål, der i øjeblikket stilles fra Enhedslistens side, derfor ikke engang ville kunne besvares positivt, hvis Enhedslisten havde valgt at spørge om det i forhold til dansk lovgivning?
Lars Barfoed (KF), 2004-11-23:
Nu må jeg altså sige en gang til, at det kan være, at hr. Ole Sohn ikke er glad for skattelettelser, og det kan være, at hr. Ole Sohn ikke er glad for, at vi også gennemførte øgede offentlige investeringer og lavede uddannelsestiltag især i forhold til de kortuddannede, men kendsgerningen er altså, at vi ikke bare har fulgt udviklingen nøje.
Grete Schødts (S), 2000-02-10:
Vi kunne også godt tænke os, at man kunne speede lidt mere op i forhold til nye ældreboliger, i forhold til de moderne plejehjem, men ligefrem at vedtage ved lov, at man skal have et retskrav, synes jeg faktisk ikke hører helt hjemme i den virkelige verden ude i samfundet.